<classify> WAZIRI wa Kilimo, Japhet Hasunga ameagiza kufutwa kwa vyama vya ushirika 3,436, ambapo asilimia 73.8 kati ya hivyo ni vyama vya Kuweka na Kukopa SACCOS.Hasunga alisema hayo jana jijini hapa na kuwa vyama hivyo 3,436, vinavyotarajia kufutwa ni kati ya 11,149, ambavyo vilikuwa kwenye Daftari la Mrajisi wa Vyama vya Ushirika. Alisema baada ya mrajisi kufanya uhakiki wa vyama 11,149 vilivyoandikishwa kwenye daftari za mrajisi, walibaini vyama 3,436 havijulikani vilipo hewa, vyama 1,250 vimesinzia na vyama 6,463 vipo hai.Kutokana na uwepo wa vyama hewa katika daftari la mrajisi wa vyama vya ushirika, namuagiza Mrajisi kutangaza kwenye Gazeti la Serikali kusudio la kufuta vyama hivi kwa mujibu wa matakwa ya sheria ya ushirika na kushindwa kutekelezwa majukumu yake ya msingi na havijulikani vilipo, Kwa mujibu wa Sheria Namba 6 ya mwaka 2013 ya Vyama vya Ushirika Kifungu 100 na Kanuni ya 26, Mrajisi wa vyama vya ushirika anatakiwa kutoa notisi ya kusudio la kutaka kufuta vyama vya ushirika kwenye Gazeti la Serikali kwa muda wa siku 90, hivyo namuagiza mrajisi kutangaza mara moja kusudio la kufuta vyama vya ushirika 3,436,alisema.Kaimu Mrajisi wa Vyama vya Ushirika, Dk Benson Ndiege alisema leo ofisi yake, itapeleka tangazo hilo kwenye Gazeti la Serikali na kuanza kutangazwa baada ya wiki moja. Akifafanua, Hasunga alisema vyama 2,537 ambavyo ni asilimia 73.8 ya vyama vinavyokusudiwa kufutwa ni vya Saccos, ambazo vingi ni matokeo ya mfumo wa uwezeshaji wa wananchi kiuchumi, ujulikanao kama JK Fund.Saccos hizi nyingi zilianzishwa kipindi cha utekelezaji wa mfumo wa uwezeshaji wa wananchi kiuchumi ujulikanao kama JK Fund, mpango uliolenga kuwawezesha wananchi kiuchumi. Hasunga alisema vyama ambavyo viko kwenye mkumbo wa kufutwa na idadi yao kwenye mabano kuwa ni AMCOS 264, mifugo 82, vyama vya walaji, 25, huduma 72, ufugaji nyuki 17, nyumba8, madini23, viwanda 102, uvuvi 37, umwagiliaji 31, vyama vikuu 3 na vyama vinginevyo 235.Alisema mikoa mbayo inaongoza kuwa na vyama vingi vinavyotarajiwa kufutwa ni Mwanza vyama 393, Pwani 335, Kagera 301, Morogoro 298, Arusha 282, Tabora282, Kigoma 207, Mara 151, Tanga 136, Geita 119 na Manyara116 huku mikoa iliyobakia ina vyama chini ya vyama 100.  <topic>: KITAIFA 